Държавен вестник, бр. 38, 2012 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  38
Чл. 40. Директорите на ДП по чл. 163 ЗГ и 
техните териториални поделения, директорите 
на УОГС, регионалните структури към МОСВ, 
общините – собственици на гори, горовладелски 
кооперации, сдружения и др. или упълномощени 
от тях лица:
1. през пожароопасния сезон в горите 
включват в маршрутите за опазване и наблю­
дение от своите служители местата и обектите, 
определени с чл. 14, ал. 2, т. 9;
2. организират специализирани групи от слу­
жители и работници за действия при гасене на 
пожар в горските територии, за разузнаване и 
начална атака на възникнали пожари в горските 
територии, а така също първоначални действия 
и координация при  гасенето им;
3. организират ежегодно провеждането на 
инструктаж и оборудването на групите по т. 2 
със защитни, противопожарни и транспортни 
средства, свързочна техника и др. съгласно 
приложението и § 1, т. 3 от допълнителната 
разпоредба;
4. организират дежурства за приемане на 
сигнали за пожар в горските територии, за 
координация и за оповестяване на групите по 
т. 2, както и тези по чл. 14, ал. 2, т. 4;
5. сключват договори по чл. 14, ал. 2, т. 7 и 
инструктират изпълнителите им за действията 
при  гасенето на пожарите;
6. при получен сигнал за възникнал пожар 
незабавно уведомяват органите на ГДПБЗН и 
съответната РДГ;
7. оборудват противопожарните депа съглас­
но приложението, като осигуряват най-малко 
едно депо на един горскостопански участък.
Чл. 41. Кметовете на общини, райони, кмет­
ства и кметски наместници:
1. връчват срещу подпис на всеки член на 
доброволно формирование известие за неговото 
участие;
2. оповестяват местното население за въз­
никнал пожар в техните землища;
3. организират транспортирането на добро­
волните формирования до мястото на пожара;
4. предоставят помещение и налични средства 
за връзка на ръководителя на пожарогасител­
ните действия;
5. осигуряват храна, питейна вода и меди­
цинско обслужване на участниците в гасенето;
6. ежегодно организират провеждане на 
инструктаж на доброволните формирования.
Чл. 42. Органите на ПБЗН оказват съдей­
ствие за провеждане на инструктажи на спе­
циализираните групи за гасене по чл. 40, т. 2 
и доброволните формирования за действия при 
гасене на горски пожар.
Чл. 43. (1) При получаване на сигнал за 
горски пожар на мястото се изпраща групата 
по чл. 40, т. 2, която извършва предварител­
ното разузнаване и предприема първоначални 
гасителни действия.
(2) Сведението от разузнаването се предос­
тавя на структурните звена на ГДПБЗН и на 
лицата по чл. 40.
(3) Сведението по ал. 2 съдържа ориенти­
ровъчни данни за: мястото, вида на пожара 
и големината на обхванатата от него площ, 
направлението, в което се разпространява по­
жарът, и наличието на естествени или изкуст­
вени прегради пред него; евентуални опасни 
направления за развитието му; броя на хората 
от гасаческите групи и местата им на действие; 
количеството, вида и мястото на техника, с 
която са предприети гасителни действия, както 
и други специфични особености от пожарната 
обстановка.
Чл. 44. Когато гасенето се осъществява без 
участието на органите на ГДПБЗН, лицата по 
чл. 40 или упълномощени от тях лица определят 
ръководител на място на пожарогасенето, който:
1. информира и насочва групите за гасене 
към мястото на пожара;
2. анализира сведенията, получени от специ­
ализираната група по чл. 40, т. 2, а при необхо­
димост продължава разузнаването на пожара;
3. по данните от разузнаването прогнозира 
развитието на пожара, определя тактиката за 
гасене и прави разчет за необходимите сили 
и средства за гасене;
4. определя местата за действия на отдел­
ните групи;
5. при необходимост предприема действия 
за привличане на допълнителни сили и сред­
ства за гасене или сигнализира за включване 
в гасенето на органите  на ГДПБЗН.
Чл. 45. Разпорежданията на ръководителя за 
гасене на пожара са задължителни за всички 
участници в него.
Чл. 46. Органите на ГДПБЗН поемат ръко­
водството на пожарогасителните действия след 
пристигане на мястото на пожара.
Чл. 47. Лицата по чл. 40 осигуряват обезо­
пасяването на пожарищата след тяхното огра­
ничаване или гасене и организират последващи 
наблюдения за евентуално възобновяване на 
пожара.
Чл. 48. За всеки горски пожар се съставя 
протокол по образец, определен със заповед 
на изпълнителния директор на ИАГ и на ди­
ректора на ГДПБЗН.
Допълнителна разпоредба
§ 1. По смисъла на тази наредба:
1. „Временни обекти“ са сечищата, обекти 
за залесяване, временни складове, площадки за 
товарене и претоварване на дървени материали, 
трасетата на късометражни въжени линии и 
спускове, временни  (тракторни, трупчийски) 
горски пътища, пещи за вар, жижни за въглища, 
фургони, сглобяеми сгради за временно използ­
ване без траен фундамент, пчелини, складиран 
груб фураж и други подобни.